# Útmutató földrajzi vonatkozások felvételéhez

Rövidítés nincs! Olyan nincs, hogy \"ismeretlen\", inkább ne töltsük ki! Egy eseménybe csak egy földrajzilag behatárolható hely kerülhet. Amennyiben több földrajzi vonatkozás is tartozik ugyanahhoz az eseményhez, úgy az eseményt is többszörözni kell!

| Földrajzi meghatározás | Helyes forma | Helytelen forma és megjegyzések |
|------------------------|--------------|---------------------------------|
| **Konkrét, ill. házszámmal ellátott épületek esetében** | [Baross utca 6. (Budapest, 8. kerület) | pl. Bp. VIII., Józsefváros Baross u. 06. és minden más |
|       | Parlament (Budapest, 5. kerület, Kossuth Lajos tér 1-3.) | pl. Kossuth-tér, Parlament és minden más |
|       | Rákóczi út 116-118. (Salgótarján) | pl. Salgótarján, Nógrád megye, Rákóczi út 116-118. és minden más |
|       | Bokréta utca és Üllői út 71. sarka (Budapest, 9. kerület)  | minden más |
|       | Bauernmarkt strasse 577. (Bécs)                           | minden más |
|       | Újpesti Közért Vállalat (Budapest, 4. kerület, Árpád út 73.) | pl. Újpesti Közért Vállalat. Ez ebben a formában intézmény nem pedig hely. |
| **Utcák, utak, terek Budapesten, melyek csak egy kerületet érintenek** | Blaha Lujza tér (Budapest, 8. kerület) | minden más |
|       | Bocskai út (Budapest, 11. kerület) | minden más |
|       | Garay utca (Budapest, 18. kerület) | minden más |
| **Utcák, utak, terek vidéken és külföldön valamint Budapesten, melyek több kerületet érintenek** | Deák tér 1. (Budapest, 5. kerület) hiszen ez a konkrét hely már köthető egyetlen kerülethez. | pl. Deák tér 1. |
|       | Rákóczi út 17. (Budapest, 8. kerület) hiszen ez a konkrét hely már köthető egyetlen kerülethez. | pl. Rákóczi út 17. |
|       | Tó utca (Celldömölk) | pl. Celldömölk, Tó utca |
|       | Place Saint-Sulpice (Párizs) | minden más |
| **Kerületrészek, egyéb településrészek** | Budafok (Budapest, 22. kerület) | pl. XXII, ker. Budafok |
|       | Feldmeilen (Zürich) | minden más |
|       | Népliget (Budapest, 10. kerület) | minden más |
|       | Oros (Nyíregyháza) | minden más |
| **Kerületek elnevezései** | 10. kerület (Budapest) | pl. X. ker., Kőbánya |
| **Kerületek egyéb elnevezései** | Kőbánya (Budapest) | pl. Kőbánya (Budapest, 10. kerület), hiszen Kőbánya nem a 10. kerület része, hanem annak más elnevezése |
| **Falvak, városok** | Orosháza, Magyarpécska | Megye feltüntetése akkor szükséges, ha adott néven több település is létezik, akár határainkon kívül is. |
| **Megyék** | Borsod-Abaúj-Zemplén megye (Magyarország) | pl. BAZ megye és minden más | 
| **Magyarországi földrajzi képződmények melyek nem köthetők egyetlen megyéhez és a külföldiek** | Balaton (Magyarország), Pó folyó (Olaszország), Mátra (Magyarország) | minden más |
| **Egyetlen országhoz nem köthető földrajzi képződmények** | Magas Tátra | Kisebb egység megnevezhető pl. Magas Tátra (Szlovákia), Tehát a Magas Tátra Szlovákiai része |
| **Magyarországi földrajzi képződmények melyek köthetők egyetlen megyéhez ill. településhez** | Avas (Miskolc), Kékes-tető (Heves megye) | minden más |
| **Országok és külföldi települések** | Franciaország, Bécs, Varsó, Nagyvárad | pl. France, Wien, Warsawa, Oradea |
|       | A könnyebb behatárolás érdekében a magyar elnevezésű külföldi településeknél a felettes közigazgatási egység a település neve mellé írható, de általában nem szükséges. pl. Fugyi (Bihar megye) | |
| **Történelmi elnevezések** | Nem lehet a tárgyhoz kötött földrajzi vonatkozás célja egy várostörténeti ismertető. Kerülendők a hosszas magyarázatok pl. mettől meddig hívták az adott helyet így vagy úgy, de korábbi vagy mai névre utalhatunk. Kerülendők az olyan régies megnevezések mint Váczi utcza, vagy Váci-ucca és egyebek. | |
|       | Váci utca 20. (Budapest, 4. kerület) | Helyes, hiszen a ma ötödik kerülethez tartozó Váci utca a tárgy keletkezésekor stb. 4. kerület volt |
|       | Váci körút 63. (Budapest, 6. kerület) | |
|       | Váci körút 63. (ma Bajcsy-Zsilinszky út, Budapest, 6. kerület) | |
|       | Batthyány tér (volt Bomba tér, Budapest, 1. kerület) | |
|       | Német Demokratikus Köztársaság | |
|       | Budafoki út (Budapest, 11. kerület) | pl. Budafoki út Budapest, XI. kerület, Újbuda (1934--1950 között Szentimreváros) |
